Lietuvos Respublikos Vyriausybė

nutarimas

DĖL PASIŪLYMO LIETUVOS RESPUBLIKOS 2021 METŲ PRIVALOMOJO SVEIKATOS DRAUDIMO FONDO BIUDŽETO RODIKLIŲ PATVIRTINIMO ĮSTATYMO NR. XIV-121 PAKEITIMO ĮSTATYMO PROJEKTUI NR. XIVP-493(2) PATEIKIMO

2021 m. birželio 14 d. Nr. 443

Vilnius

Vadovaudamasi Lietuvos Respublikos Seimo statuto 155 straipsnio 3 dalimi, Lietuvos Respublikos Vyriausybės darbo reglamento, patvirtinto Lietuvos Respublikos Vyriausybės 1994 m. rugpjūčio 11 d. nutarimu Nr. 728 „Dėl Lietuvos Respublikos Vyriausybės darbo reglamento patvirtinimo“, 13 punktu, Lietuvos Respublikos Vyriausybė nutaria:

Atsižvelgiant į tai, kad pagal Lietuvos Respublikos finansų ministerijos 2021 m. birželio 11 d. paskelbtą 2021–2024 metų šalies ekonominės raidos scenarijų 2021 metais Valstybinio socialinio draudimo fondo valdybos prie Socialinės apsaugos ir darbo ministerijos administruojamos privalomojo sveikatos draudimo įmokos ir su jomis susijusios sumos bus 4,7 procento arba 71,8 mln. eurų didesnės nei planuota, o iš valstybės biudžeto planuojama papildomai skirti 37,2 mln. eurų, Privalomojo sveikatos draudimo fondo pajamos sudarys 2 587 mln. eurų, išlaidos – 2 489 mln. eurų, pasiūlyti Lietuvos Respublikos Seimui tobulinti Lietuvos Respublikos 2021 metų Privalomojo sveikatos draudimo fondo biudžeto rodiklių patvirtinimo įstatymo Nr. XIV-121 pakeitimo įstatymo projekto Nr. XIVP-493(2) 1 straipsnį jį išdėstant taip:

„1 straipsnis. Lietuvos Respublikos 2021 metų Privalomojo sveikatos draudimo fondo biudžeto rodiklių patvirtinimo įstatymo Nr. XIV-121 nauja redakcija

Pakeisti Lietuvos Respublikos 2021 metų Privalomojo sveikatos draudimo fondo biudžeto rodiklių patvirtinimo įstatymą Nr. XIV-121 ir jį išdėstyti taip:

„LIETUVOS RESPUBLIKOS

2021 METŲ PRIVALOMOJO SVEIKATOS DRAUDIMO FONDO BIUDŽETO RODIKLIŲ PATVIRTINIMO

ĮSTATYMAS

1 straipsnis. 2021 metų Privalomojo sveikatos draudimo fondo biudžeto įplaukų, išlaidų ir likučių patvirtinimas

Patvirtinti 2021 metų Privalomojo sveikatos draudimo fondo biudžetą – 2 587 188 tūkst. eurų įplaukų ir 2 489 496 tūkst. eurų išlaidų, Privalomojo sveikatos draudimo fondo biudžeto apyvartos lėšų likutį – po 5 792 tūkst. eurų pagal 2021 m. sausio 1 d. ir pagal 2021 m. gruodžio 31 d. būklę, 2021 metų Privalomojo sveikatos draudimo fondo biudžeto rezervą – 297 937 tūkst. eurų pagal 2021 m. sausio 1 d. būklę (priedas).

Lietuvos Respublikos

2021 metų Privalomojo sveikatos draudimo

fondo biudžeto rodiklių patvirtinimo įstatymo

priedas

2021 METŲ PRIVALOMOJO SVEIKATOS DRAUDIMO FONDO BIUDŽETAS

Kodas	Straipsnio pavadinimas	Suma, tūkst. Eur
ĮPLAUKOS
01	Privalomojo sveikatos draudimo įmokos, iš jų:	2 307 199
01 01	Valstybinio socialinio draudimo fondo valdybos administruojamos privalomojo sveikatos draudimo įmokos ir su jomis susijusios sumos	1 606 935
01 02	Lietuvos Respublikos valstybės biudžeto įmokos už apdraustuosius, draudžiamus valstybės lėšomis	700 264
02	Lietuvos Respublikos valstybės biudžeto asignavimai	241 260
03	Lėšos, grąžinamos pagal gydymo prieinamumo gerinimo ir rizikos pasidalijimo sutartis	30 537
04	Kitos pajamos	8 192
Iš viso įplaukų	2 587 188
IŠLAIDOS
01	Asmens sveikatos priežiūros paslaugoms	1 673 823
02	Vaistams, medicinos pagalbos priemonėms ir medicinos priemonių nuomai	451 100
03	Medicininei reabilitacijai ir sanatoriniam gydymui	98 068
04	Ortopedijos techninėms priemonėms	16 610
05	Sveikatos programoms ir kitoms sveikatos draudimo išlaidoms	223 424
06	Privalomojo sveikatos draudimo sistemos funkcionavimui ir šį draudimą vykdančių institucijų veiklos išlaidoms	24 450
07	Valstybinio socialinio draudimo fondo veiklos sąnaudoms, susidarančioms dėl privalomojo sveikatos draudimo įmokų surinkimo ir pervedimo į Privalomojo sveikatos draudimo fondą, kompensuoti	2 021
Iš viso	2 489 496
Privalomojo sveikatos draudimo fondo biudžeto rezervui papildyti (sudaryti)	37 173
LĖŠŲ LIKUČIAI
Pagal 2021 m. sausio 1 d. būklę	Privalomojo sveikatos draudimo fondo biudžeto apyvartos lėšų likutis	5 792

Privalomojo sveikatos draudimo fondo biudžeto rezervas, iš jo:	297 937

pagrindinė dalis	37 173

rizikos valdymo dalis	260 764
Pagal 2021 m. gruodžio 31 d. būklę	Privalomojo sveikatos draudimo fondo biudžeto apyvartos lėšų likutis	5 792

Numatomas Privalomojo sveikatos draudimo fondo biudžeto rezervas	297 937“

Ministrė Pirmininkė	Ingrida Šimonytė

Švietimo, mokslo ir sporto ministrė,

pavaduojanti sveikatos apsaugos ministrą Jurgita Šiugždinienė